Je Jehans, diz Li Bois, chevaliers, fais savoir à tous ces qui verront ces presantes lettres que je prem en fié lige et en chasemant permaignablemant de la noble dame Lore, fame çay en arriers le noble baron Jeham, conte de Bourgoigne et signour de Salins, demy le treuge de Milacre, qui siet ou territoire de Derbonay, et am suis et devin hons lige à ladite dame devant touz, et promet encour à la devantdite dame em bone foi garantir ledit fié de touz autres fiez. En tesmoignaige de ceste chose, à ma priere et à ma requeste, Willermes, diens de Lons, ha mis son seel pendant en ces presantes lettres... Ce fut fait le mardi après la saint Bartholomey, l’an Nostre Signour mil CC sexante et nuef.